ഫേസ്ബുക്കിലെ പരസ്യം കണ്ട് 299 രൂപ വിലയുള്ള ചുരിദാര് ഓണ്ലൈന് വഴി ബുക്ക് ചെയ്തു: യുവതിക്ക് നഷ്ടമായത് 1,00,299 രൂപ കണ്ണൂര്: ഓണ്ലൈനിലൂടെ ചുരിദാര് ബുക്ക് ചെയ്ത യുവതിയുടെ ബാങ്ക് അക്കൗണ്ടില് നിന്ന് നഷ്ടപ്പെട്ടത് ഒരു ലക്ഷത്തിലേറെ രൂപ. കൂട്ടുംമുഖം എള്ളരിഞ്ഞിയിലെ പ്രാട്ടൂല് പ്രിയേഷിന്റെ ഭാര്യ രചനയാണ് തട്ടിപ്പിനിരയായത്. 100,299 രൂപ നഷ്ടപ്പെട്ടതായാണ് യുവതിയുടെ പരാതിയില് പറയുന്നത്. ഫേസ്ബുക്കില് സിലൂറി ഫാഷന് എന്ന സ്ഥാപനത്തിന്റെ പരസ്യം കണ്ട രചന ഓണ്ലൈന് വഴിയാണ് 299 രൂപ വിലയുള്ള ചുരിദാര് ബുക്ക് ചെയ്തത്. ഗൂഗിള് പേ വഴി തുക മുന്കൂറായി അടയ്ക്കുകയും ചെയ്തു. ഒരാഴ്ച കഴിഞ്ഞിട്ടും ചുരിദാര് ലഭിക്കാത്തതിനെ തുടര്ന്ന് സ്ഥാപനത്തിന്റെ ഫോണിലേക്ക് വിളിക്കുകയായിരുന്നു. കണ്ണൂരിലെ പൊയിലൂര് ശ്രീ മുത്തപ്പന് മടപ്പുര ഓഫീസ് ദേവസ്വം ബോര്ഡ് ഏറ്റെടുത്തു വിലാസം പരിശോധിക്കുന്നതിനായി രജിസ്ട്രേഡ് മൊബൈല് നമ്ബറില് നിന്ന് കമ്ബനിയുടെ നമ്ബറിലേക്ക് സന്ദേശമയക്കണമെന്ന് അവര് ആവശ്യപ്പെടുകയായിരുന്നു. എന്നാല് കമ്ബനിയുടെ നമ്ബറിലേക്ക് സന്ദേശം അയച്ചതിന് പിന്നാലെ രചനയുടെ ബാങ്ക് അക്കൗണ്ടില് നിന്ന് പണം നഷ്ടപ്പെടുകയായിരുന്നു. ഇതോടെ ചുരിദാര് ബുക്ക് ചെയ്ത 299 രൂപയടക്കം 1,00,299 രൂപ രചനയ്ക്ക് നഷ്ടമായി. യുവതിയുടെ പരാതിയില് കേസെടുത്ത ശ്രീകണ്ഠാപുരം പോലീസ് അന്വേഷണം ആരംഭിച്ചു. Tags police case money lost Facebook Advertisement Online Purchase shortlink